હમણાં ચારે તરફ લગ્નની મોસમ ચાલી રહી છે. લગ્નમાં બધા પોતાની ખૂબસૂરતી માટે કોઈ પણ રીત અપનાવતાં ખચકાતા નથી. હવે તો દુલ્હન સાથે બીજા પણ તૈયાર થવામાં પાછળ પડતા નથી, પણ જેમ ઉનાળામાં પસીનાનો પ્રૉબ્લેમ હોય છે એમ શિયાળામાં આપણી ડ્રાયનેસનો. આપણી સ્કિન એટલી ડ્રાય થઈ જાય છે કે સ્કિનની હાલત જોઈને જ આપણો અડધો મૂડ ખરાબ થઈ જાય છે અને એ પછી કયો મેકઅપ કરવો એ વિચારવામાં બાકીનો મૂડ ખરાબ થઈ જાય છે. સૂકી ત્વચાના લીધે સ્કિન ફાટવા લાગે છે અને ખેંચાય છે. એના પર જો મેકઅપ કરો તો ફાટેલી સ્કિનને લીધે મેકઅપ કરતી વખતે ક્રૅક આવી જાય છે, જેનાથી તમારી સ્કિન કરચલીઓવાળી દેખાય છે. તો આવો મેકઅપ આર્ટિસ્ટ હીર કોટક પાસેથી જાણીએ કે શિયાળામાં કઈ રીતે મેકઅપ લગાવવો અને મેકઅપ લગાવતાં પહેલાં સ્કિનની કઈ રીતે દેખભાળ લેવી જેનાથી સ્કિન પર મેકઅપ સારો લાગે.